Na jězdźidle Regiobusa wabja wotnětka za wohnjowu woboru
Budyšin (CS/SN). Něhdźe 5 300 ludźi so w Budyskim wokrjesu w dobrowólnej wohnjowej woborje angažuje. Ale kaž předsyda wokrjesneho wohnjowoborneho zwjazka Gert Schöbel praji, je w najmjenje gmejnach hornja hranica docpěta. Nimo toho runje na mjeńšich wsach dnjowa hotowosć často zaručena njeje. Byrnjež po słowach Gerta Schöbela we wokrjesu něhdźe 1 000 młodostnych wobornikow měli, so něhdźe 80 procentow z nich zhubi, hdyž du na studij abo wukubłanje do cuzby. Wabjenje je potajkim nuznje trěbne.
bos_Latn szl_Latn